David Mumford

David Bryant Mumford (født 11. juni 1937 i Worth, England) er en britisk/amerikansk matematiker. Hans fagfelt er algebraisk geometri. Han er

professor emeritus ved Brown University i Providence, Rhode Island.

Mumford har sin utdannelse fra Harvard University, der han fikk graden Bachelor of Arts i 1957, og ph.d. i 1961.

Han har i hovedsak hatt hele sitt yrkesaktive liv ved Harvard (1962–1996) og Brown (1997–2007), men har også vært gjesteforsker ved flere universiteter i USA, Frankrike, England og Japan. Han ble professor emeritus ved Brown i 2007.

Publikasjoner 
Forskernettstedet ResearchGate har per 2018 registrert Mumford med 261 forskningspublikasjoner og 27 109 siteringer.

To av Mumfords tidlige bøker er nevnt spesielt i enkelte oppslagsverk:

 Geometric Invariant Theory (1965) 
 Algebraic Geometry(1976)

Flere av Mumfords publikasjoner er registrert, og delvis tilgjengelige, i Harvards digitale arkiv DASH.

Æresbevisninger (utvalg) 

 1974: Fieldsmedaljen.
 1995: Æresmedlem av London Mathematical Society.
 2000: Æresdoktor ved NTNU.
 2001: Æresdoktor ved Rockefeller University
 2008: Wolf Prize in Mathematics (delt med Pierre Deligne og Phillip Griffiths).
 2010: National Medal of Science.

Referanser

Eksterne lenker 
 Mumfords nettsted, med blogg, på Brown and Harvard Universities' nettsted Besøkt 28. august 2018

Matematikere fra USA
Æresdoktorer ved NTNU
Medlemmer av Det Norske Videnskaps-Akademi